প্রতিমা ঠাকুর কবিতা মিলনসাগর Pratima Thakur Bengali Poetry MILANSAGAR
কবি প্রতিমা ঠাকুর – জন্মগ্রহণ করেন কলকাতায়। পিতা শেষেন্দ্রভূষণ চট্টোপাধ্যায় ও মাতা বিনয়িনী
দেবী। শিল্পাচার্য এবং কবি অবনীন্দ্রনাথ ঠাকুর ছিলেন কবির মাতুল।
১৯০৩ সালের মার্চ মাসে, কবির মাত্র দশ বছর বয়সে, তাঁর বিবাহ হয় নীলনাথ মুখোপাধ্যায়ের সঙ্গে।
বিবাহের মাত্র দুমাস পরেই নীলনাথের মৃত্যু হয়। এর পর ১৯১০ সালের ২৭শে জানুয়ারীতে
কবির পুনর্বিবাহ হয় রবীন্দ্রনাথের জ্যেষ্ঠ পুত্র রথীন্দ্রনাথ ঠাকুরের সঙ্গে।
প্রতিমা দেবী, রবীন্দ্রনাথ  ও স্বামী রথীন্দ্রনাথের অনুবর্তিনী হয়ে বিশ্বভারতীর বিভিন্ন কর্মে আত্মনিয়োগ
করেন। তাঁর রচিত "নির্বাণ" গ্রন্থে রয়েছে রবীন্দ্রনাথের শেষ বর্ষের কাহিনী, "স্মৃতিচিত্র" গ্রন্থে  রয়েছে
অবনীন্দ্রনাথ ও রবীন্দ্রনাথের কথা এবং "নৃত্য" গ্রন্থে বিশেষভাবে রয়েছে শান্তিনিকেতনের ধারা প্রভৃতি।
তাঁর কবিতা ও কথিকার সংকলন "চিত্রলেখা"। তিনি চিত্রশিল্পী হিসেবেও খ্যাতি অর্জন করেছিলেন।
আমরা মিলনসাগরে  কবি প্রতিমা ঠাকুরের কবিতা তুলে আগামী প্রজন্মের কাছে পৌঁছে দিতে পারলে এই
প্রচেষ্টার সার্থকতা।
কবির জীবন সম্বন্ধে আরও তথ্য যদি কেউ আমাদের পাঠান তাহলে আমরা, আমাদের কৃতজ্ঞতাস্পরূপ
প্রেরকের নাম এই পাতায় উল্লেখ করবো।
উত্স --- নমিতা চৌধুরী ও অনিন্দিতা বসু সান্যাল সম্পাদিত “মহিলা কবিদের কবিতা সংকলন ১৪০০-২০০০
.          দামিনী”।
কবি প্রতিমা ঠাকুরের মূল পাতায় যেতে এখানে ক্লিক করুন।
আমাদের ই-মেল - srimilansengupta@yahoo.co.in
এই পাতা প্রথম প্রকাশ - ১০.১১.২০১৪
...